تورکیه‌نین واشینگتون‌داکی ائلچیلیین‌دن آمریکانین آچیقلاماسینا دوزلتمه.
ائلچیلیک، تورکیه‌ده محکمه پروسه‌سی داوام ائد‌ن پرونده‌لر ایله باغلی آمریکایا هر هانسی بیر گوونجه وئریلمه‌دیگینی بیلدیردی.
تورک حکومتینین هئچ بیر گوونجه وئرمه‌دیگینی وورغولایان ائلچیلیک، توپلومون یانلیش بیلگیلندیریلمه‌مه‌سی قونوسوندا اویاردی.
قونو ایله باغلی آچیقلامادا بئله دئییلدی:
"آمریکانین آچیقلاماسین‌دا سؤزو ائدیلن گوونجه‌لر باغلامین‌دا، تورکیه‌نین بیر حقوق دؤولتی اولدوغونو، محکمه پروسه‌سی داوام ائد‌ن پرونده‌لرله باغلی حکومتیمیزین هر هانسی بیر گوونجه وئرمه‌دیگینی، اؤلکه‌میزده‌کی هئچ بیر نماینده‌لیک گؤره‌ولی‌سینین اؤز رسمی وظیفه‌نین ایجراسی سببی ایله عدلی سوروشدورمایا تابع توتولمادیغینی وورغولاماق ایسته‌ییریک. داها اول ده دقت چکمیش اولمامیزا باخمایاراق، آمریکانین تورکیه‌دن گوونجه آلدیغینی ایر‌لی سوره‌رک تورک و آمریکا توپلوملارینی یانلیش بیلگیلندیرمه‌سینی دوغرو گؤرموروک".
آچیقلامادا آیریجا، قارشی‌لیقلی‌لیق ایلکه‌سی چرچیوه‌سین‌ده، آمریکا وطنداشلارینا ویزا محدودیتلرینین قالدیریلدیغی بیلدیریلدی.
آمریکانین آنکارا ائلچیلیین‌دن وئریلن اچیقلامادا، "وئردیگی گوونجه‌یه باغلی قالدیغینی" ایر‌لی سوردویو تورکیه وطنداشلارینا ویزا محدودیتلرینین قالدیریلدیغی بیلدیریلمیشدی.
